section_heading: Povijest
paragraph_text: Tijekom Malteškog ustanka protiv Francuza, Maltežani su stvorili Narodnu skupštinu kao privremenu vladu. Poslati su izaslanici britanskoj floti na Siciliji koji su molili za pomoć. Britanski konvoj koji se sastojao od trinaest brodova kapetana Jamesa Saumareza došao je na Maltz sa Sicilije krajem rujna 1798. godine. Idući mjesec, Alexander Ball stigao je na Maltu, a godinu dana kasnije imenovan je civilnim komesarom. Francuski garnizon pod generalom Vauboisom potjeran je u Valletu te se on predaje 4. rujna 1800. godine, stoga je Malta postala britanski protektorat. Komesar Charles Cameron je u kolovozu 1801. godine imenovao Emmanuelea Vitalea za guvernera Goza umjesto Saverija Cassara. Time je Goza prestala postojati kao nezavisna država.